**PS OEBS**

 **Saopštenje za javnost**

 **Beograd, 6-10. jul 2011.**

**250 parlamentaraca ujedinjeno u pohvali srpskih vlasti za Mladićevo hapšenje**

Beograd, 10. jul 2011. – Više od 250 parlamentaraca iz 49 zemalja danas je donelo deklaraciju koja hvali posao srpskih vlasti, koje su izvele Ratka Mladića pred lice pravde.

“Hapšenje Ratka Mladića je bitno poglavlje u istoriji ove regije i to je važan trenutak u našoj zajedničkoj istoriji. Zahvalni smo Srbiji zbog toga što je bila domaćin ovonedeljnog godišnjeg zasedanja i odlazimo sa obnovljenom podrškom za naše kolege iz parlamenta, za predsedika Borisa Tadića, i za naše zajedničke ciljeve, izjavio je Petros Eftimiu, predsednik Parlamentarne skupštine OEBS-a.

Američki senator Bendžamin L. Kardin podneo je amandman koji hvali domaće bezbednosne snage zbog njihovog rada na slučaju Ratka Mladića.

“Sa toliko parlamentaraca u srpskoj prestonici bitno je da govorimo ujedinjenim glasom, koji pokazuje našu čvrstu podršku za napore srpskih parlamentaraca, drugih političkih vođa i mnogih nevladinih organizacija u srpskom društvu da sve ratne zločince izvedu pred lice pravde, da ohrabruju pomirenje i poštovanje ljudskih prava u regionu, i da promovišu evropske integracije,” izjavio je Kardin.

Tekst rezolucije glasi:

“Pozdravljamo rad srpskih bezbednosnih snaga na skorašnjem hapšenju Ratka Mladića, koji je prebačen u Hag da se suoči sa dugogodišnjim optužbama za genocid, zločine protiv čovečnosti i za ratne zločine pred međunarodnim Tribunalom za bivšu Jugoslaviju, i hvalimo one koji su se godinama trudili da izvedu Mladića pred lice pravde sa ciljem da se pruži uteha preživelima, što će doprineti regionalnoj stabilnosti i pomirenju, popravljajući izglede za evropske integracije, i ohrabrujući dalje napore da se izvedu pred lice pravde svi odgovorni za zločine počinjene tokom konflikata na zapadnom Balkanu.

*PS OEBS broji 320 parlamentaraca iz 55 zemalja Evrope, Centralne Azije i Severne Amerike. Skupština obezbeđuje forum za parlamentarnu diplomatiju, nadgleda izbore, i jača internacionalnu saradnju na teme politike, ekonomije, životne sredine i ljudskih prava.*

**Kontakt za medije:**

Nil Sajmon (Neil Simon), Odeljenje za komunikacije PS OEBS-a, neil@oscepa.dk, +45 60 10 83 80